kardosdrur/scandi-wiki huggingface dataset:
Michel Vautrot

Michel Vautrot (født 21. oktober 1946) er en tidligere fodbolddommer fra Frankrig. Han dømte internationalt under det internationale fodboldforbund, FIFA, fra 1975 til 1990.

Karriere

VM 1990 
   –   0-1 (gruppespil).
   –   1-1 (gruppespil).
   –   1-1 (semifinale).

EM 1988 
   –   2-0 (gruppespil).
   –   2-0 (finale).

EM 1984 
   –   1-1 (gruppespil).

VM 1982 
   –   0-0 (gruppespil).
   –   0-1 (anden runde).

Se også 
Liste over dommere der har dømt EM finalen
Liste over fodbolddommere der har dømt Champions League-finalen

Referencer 
Biografi 
Kampoversigt 

Fodbolddommere fra Frankrig
Europamesterskabet i fodbold 1988
Dommere i VM i fodbold 1982
Dommere i VM i fodbold 1990
Evangelos Damaskos

Evangelos Damaskos (græsk: Ευάγγελος Δαμάσκος) var en græsk atlet, som deltog i de første moderne olympiske lege 1896 i Athen.

Damaskos deltog i stangspring ved OL 1896, hvor 21 atleter var tilmeldt, men blot fem mødte frem. Damaskos sprang 2,60 m, hvilket rakte til en delt tredjeplads sammen med landsmanden Ioannis Theodoropoulos. Amerikaneren Welles Hoyt vandt disciplinen med et spring på 3,30 m foran sin landsmand Albert Tyler med 3,20.

Referencer

Eksterne henvisninger 

 

Stangspringere fra Grækenland
Personer i 1800-tallet
Deltagere for Grækenland ved sommer-OL 1896
Olympiske bronzemedaljevindere fra Grækenland
Vojtěch Christov

Vojtěch Christov (født 16. marts 1945) er en tidligere fodbolddommer fra Tjekkoslovakiet. Han dømte internationalt under det internationale fodboldforbund, FIFA, fra 1976 til 1992. Han trak sig tilbage som repræsentant for Slovakiet.

Karriere

EM 1984 
   –   0-1 (gruppespil).
   –   2-0 (finale).

VM 1982 
   –   0-1 (gruppespil).

VM 1986 
   –   1-1 (gruppespil).

Se også 
Liste over dommere der har dømt EM finalen

Referencer 
Biografi 
Kampoversigt 

Fodbolddommere
Sportsfolk fra Tjekkoslovakiet
Europamesterskabet i fodbold 1984
Dommere i VM i fodbold 1982
Dommere i VM i fodbold 1986
PH Koglen

PH Koglen eller Koglelampen er en lysekrone som er tegnet af den danske designer og arkitekt Poul Henningsen i 1958. Oprindeligt blev den produceret i enten kobber eller rustfrit stål. Den bliver i dag fremstillet hos firmaet Louis Poulsen.

Historien 
Restauranten Langelinie Pavillon hyrede Poul Henningsen til at designe en lampe, der ikke måtte blænde.
Henningsen benyttede en tidligere lampe fra 1920'erne kaldet Septima, som forlæg for designet. Til konstruktionen blev brugt geometri og matematiske formler. Det tog Poul Henningsen tre måneder at designe PH Koglen, der var færdigudviklet i 1958.

Referencer 

Lamper
Møbler fra Danmark
Nicolae Rainea

Nicolae Rainea (19. november 1933 - 1. april 2015) er en tidligere fodbolddommer fra Rumænien. Han dømte internationalt under det internationale fodboldforbund, FIFA, fra 1967 til 1983.

Karriere 
I 1983 dømte han Mesterholdenes Europa Cup finale.

VM 1982 
   –   2-2 (gruppespil).
   –   2-1 (anden runde).

EM 1980 
   –   0-1 (gruppespil).
   –   1-2 (finale).

VM 1978 
   –   2-1 (gruppespil).
   –   3-0 (anden runde).

VM 1974 
   –   0-3 (gruppespil).

Se også 
Liste over dommere der har dømt EM finalen
Liste over fodbolddommere der har dømt Champions League-finalen

Referencer 

Biografi 
Kampoversigt 

Fodbolddommere fra Rumænien
Europamesterskabet i fodbold 1980
Dommere i VM i fodbold 1974
Dommere i VM i fodbold 1978
Dommere i VM i fodbold 1982
Dimitrios Drivas

Dimitrios Drivas var en græsk sømand og svømmer som deltog i de første moderne olympiske lege; sommer-OL 1896 i Athen. 

Drivas deltog i konkurrencen svømning som var forbeholdt kun for græske sømænd. Der var tre deltagere og disciplinen var 100 meter fri. Chasapis kom på en tredje og sidste plads bagefter sine landsmænd Ioannis Malokinis som vandt med tiden 2.20,4 og Spyridon Khasapis. Vindertiden var næsten et helt minut mindre end tiden for den ungarske Alfréd Hajós som vandt 100 meter fri i åben klasse

Eksterne henvisninger 

Olympiske bronzemedaljevindere fra Grækenland 
Olympiske svømmere fra Grækenland
Olainfarm

AS Olainfarm er en lettisk producent af basale lægemidler og farmaceutiske præparater, og er registreret på NASDAQ OMX's baltiske børs. Virksomheden blev etableret den 17. oktober 1991, og har været et aktieselskab siden den 27. marts 1997. I 2009 havde Olainfarm 788 ansatte en omsætning på € 31,9 millioner med et resultat på € 3,363 millioner. De største aktionærer var Olmafarm Ltd. (42.56%) og det cypriotisk indregistrerede HB-19 Investments Limited Company (26.17%)

Kildehenvisninger 

Lægemiddelvirksomheder fra Letland
Etableret i 1991
Hans Hansen (væver)

Hans Hansen (10. marts 1815 i Køng Sogn, Hammer Herred – 5. november 1867 i Mern) var en dansk husmand og bomuldsvæver.

Hans Hansen kom fra Mern. Hansen var aktiv i Bondevennernes Selskab, optaget af at forbedre småfolks kår og blev i 1848 i Præstø Amt opstillet til valget til Den Grundlovgivende Rigsforsamling mod H.N. Clausen. Trods stærke angreb, bl.a. nævntes hans arrestation i forbindelse med en hælerisag i 1836, blev han valgt, men en måned senere blev Hansen presset til at nedlægge sit mandat, der i stedet gik til N.F.S. Grundtvig.

Han fortsatte sit politiske arbejde på lokalt plan. Valget i Præstø var det første varsel om en splittelse mellem Bondevennerne og De Nationalliberale.

Han blev ca. 1845 gift 1. gang med Ane Kirstine Pedersdatter. 2. gang ægtede han 2. december 1861 i Mern Kirke Maren Albrechtsdatter. Han er begravet på Mern Kirkegård.

Kilder 
 Slægtsside
 Hans Hansens udmeldelsesskrivelse i Beretning om Forhandlingerne paa Rigsdagen 1848-1849 sp. 46

Eksterne henvisninger 
 

Medlemmer af Den Grundlovgivende Rigsforsamling
Landmænd fra Danmark
Håndværkere fra Danmark
Politikere fra Bondevennerne
Ioannis Georgiadis

Ioannis Georgiadis (græsk: Ιωάννης Γεωργιάδης; født 29. marts 1874, død 14. marts 1960) var en græsk fægter, som deltog i tre olympiske lege. 

Georgiadis deltog i de første moderne olympiske lege i Athen i 1896. Han blev olympisk mester i disciplinen sabel. Fem mand deltog i konkurrencen, der egentlig var gået i gang, da den kongelige familie ankom. I den anledning blev det besluttet at begynde forfra på turneringen, hvilket blev et problem for favoritten, østrigeren Adolf Schmal, der på det tidspunkt havde vundet sine to første kampe, blandt andet over Georgiadis. I den konkurrence, der kom til at gælde, vandt Georgiadis alle sine fire kampe og blev dermed olympisk mester, mens landsmanden Tilemakhos Karakalos blev nummer to og danske Holger Nielsen nummer tre.

Georgidias måtte opgive at forsvare sin titel i 1900 i Paris, da han var blevet skadet.

Ved de olympiske mellemlege 1906, ligeledes i Athen, vandt han igen sabelkonkurrencen, der denne gang havde 29 deltagere og krævede både indledende runde, semifinale og finale. Georgiadis vandt i alle tre runder, mens tyskeren Gustav Casmir blev toer og italieneren Federico Cesarano blev nummer tre. I holdturneringen i sabel var han med på det græske hold, der blev nummer to efter først at have vundet over ungarerne og dernæst tabt i finalen til det tyske hold. Han stillede også op i kårde, men gik ikke videre fra indledende runde, og i holdturneringen i kårde, sad grækerne over i første runde, men tabte derpå til det franske hold i semifinalen 9-11 og endte dermed på fjerdepladsen i turneringen, mens franskmændene blev mestre.

Han deltog en sidste gang ved OL i 1924 i Paris, hvor han stillede op i sabel. Han blev dog sidst i sin indledende pulje, hvor han kun vandt én ud af sine syv kampe. I holdkampen i samme våbentype blev det græske hold sidst i sin indledende pulje, idet de tabte til både vinderne fra Italien (2-14) og til Tjekkoslovakiet (6-10). Her vandt han én af kampene mod Italien.

I sit civile liv var han retsmediciner og blev professor i 1912. Han fik grundlagt Athens lighus og arbejdede for det nationale kriminallaboratorium. Desuden var han medlem af Grækenlands olympiske komité i flere omgange mellem 1918 og 1936.

Referencer

Eksterne henvisninger 

Fægtere fra Grækenland
Deltagere for Grækenland ved sommer-OL 1896
Deltagere for Grækenland ved de olympiske mellemlege 1906
Deltagere for Grækenland ved sommer-OL 1924
Olympiske mestre fra Grækenland
Olympiske sølvmedaljevindere fra Grækenland
Dimitrios Golemis

Dimitrios P. Golemis (græsk: Δημήτριος Γολέμης; født 15. november 1874 i Lefkas, død 9. januar 1941) var en græsk atlet, som deltog i de første moderne olympiske lege 1896 i Athen.

Ved OL 1896 stillede Golemis op i mellemdistanceløb, henholdsvis 800 meter og 1500 m. På 800 meter-distancen blev han nummer to i sit indledende heat, og i finalen , hvor kun tre af de fire kvalificerede stillede op, blev han nummer tre efter australieren Teddy Flack og ungareren Nándor Dáni. Han var over hundrede meter efter Flack ved mållinjen. I 1500 meter-løbet stille otte atleter til start, men det er kun placeringerne af de fire første, der er kendt. De fire deltagende grækere, heriblandt Golemis, sluttede sidst, så hans placering blev mellem nummer fem og otte.

Referencer

Eksterne henvisninger 

Mellemdistanceløbere fra Grækenland
Deltagere for Grækenland ved sommer-OL 1896
Olympiske bronzemedaljevindere fra Grækenland
Dong Jiong

Dong Jiong (på kinesisk: 董炯) (født 20. august 1973 i Beijing, Kina) er en kinesisk badmintonspiller, der tilhørte mændenes verdenselite i midten og slutningen af 1990'erne.

Dong vandt sølv ved OL i 1996 i Atlanta, hvor han i finalen tabte efter to tætte set til danske Poul Erik Høyer. Året efter vandt han de prestigefulde All England- og Denmark Open-titler.

OL-resultater 
 1996:  Sølv i single

Eksterne henvisninger 
 Sports-reference.com spillerinfo 

Badmintonspillere fra Kina
Olympiske medaljevindere i badminton
Medaljevindere ved sommer-OL 1996
Badmintonspillere ved sommer-OL 1996
Olympiske sølvmedaljevindere fra Kina
Knud-Erik Ziirsen

Knud-Erik Ziirsen (29. november 1931 i Ringsted – 30. juni 2012) var en dansk advokat og tidligere politiker.

Han sad i Københavns Borgerrepræsentation for Socialdemokratiet fra 1970 til 1989 og var formand 1982-1985.

Sammen med hustruen Marianne Ziirsen har han bl.a. skrevet bogen Hverdagens jura (1977).

Kilder 
 Opslag i oversigt over borgerrepræsentanter

Eksterne henvisninger 
 

Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Socialdemokraterne
Advokater fra Danmark
Personer fra Ringsted
Personer i Kraks Blå Bog (afdøde)
Faglitterære forfattere fra Danmark
Dansksprogede forfattere fra Danmark
Peder Hansen (politiker, 1812-1861)

Peder Hansen (født 2. marts  1812 i Salløv ved Køge, død 15. juni 1861) var en dansk gårdmand og politiker.

Hansen var arvegårdfæster i Snoldelev-Hastrup 1833-1860 og var tilknyttet Bondevennernes Selskab.

Ved folketingsvalget i 1852 stillede han op som modkandidat i Københavns Amts 4. valgkreds (Køgekredsen) til juristen A.F. Krieger, der havde været folketingsmand for kredsen siden det første valg i 1849. Krieger regnede med at vinde sikkert, men resultatet blev et andet. Krieger tabte valget, og Peder Hansen blev valgt ind i Folketinget. Selvom Krieger havde opbakning fra stort set alle borgere i Køge, var det blevet opvejet af støtten til Hansen i landområderne. Årsagen til nederlaget skal findes i tidens spørgsmålet om fæstegodsets overgang til selveje. Skulle selveje indføres ved en tvangslov eller skulle man gennem forskellige foranstaltninger lette en frivillig overgang. Krieger havde stemt imod en lov om tvungen overgang, hvilket havde gjort ham så upopulær blandt almuen.

Nederlaget gjorde Kriegers tilhængere så rasende, at de ville prygle Peder Hansen, der måtte hjælpes ud af byen gennem C.F. Petersens gård og ud over tømmerpladsen til Gammelkøge. Politimesteren måtte tre gange opfordre til orden i lovens navn, før balladen drev over. Forinden nåede købmand C.F. Petersen dog at få slået et par ruder ud i sin butik.

Peder Hansen blev genvalgt i februar og maj 1853, men forlod tinget i december 1854. Hans navn levede videre i den nedsættende betegnelse "en snoldelever", der måske er opfundet af Carl Ploug. Det blev et navn for en mindre begavet person; et fæhoved, som var uværdig til at sidde i en lovgivende forsamling.

Referencer

Kilder 
 Hit med historien
 Oscar Arlaud, Bevingede Ord: De i daglig Tale og i Skriftsproget hyppigst anvendte Citater, København: G.E.C. Gad 1906, s. 257. Online hos Google Books

Folketingsmedlemmer i 1850'erne
Politikere fra Bondevennerne
Landmænd fra Danmark
Miltiades Gouskos

Miltiades Gouskos (græsk: Μιλτιάδης Γούσκος; født 1877 eller 1874 i Zakynthos, død 1904 i Britisk Indien) var en græsk atlet, som deltog i de første moderne olympiske lege 1896 i Athen.

Gouskos deltog i kuglestød ved OL 1896. Femten mænd var tilmeldt i konkurrencen, men blot syv stillede til start. Bedst var amerikaneren Robert Garrett med et stød på 11,22 meter, mens Gouskos stødte 11,03 meter og blev nummer to foran landsmanden Georgios Papasideris med 10,36 meter.

Referencer

Eksterne henvisninger 

Kuglestødere fra Grækenland
Deltagere for Grækenland ved sommer-OL 1896
Olympiske sølvmedaljevindere fra Grækenland
Tilemakhos Karakalos

Tilemakhos Karakalos (græsk: Τηλέμαχος Καράκαλος; født 1866 eller 1868, død 15. juni 1951) var en græsk fægter, som deltog i de første moderne olympiske lege i Athen i 1896.

Karakalos stillede op i sabel ved OL. Der var fem deltagere i konkurrencen, og Karakalos vandt tre kampe og tabte en, mod sin landsmand Ioannis Georgiadis som blev olympisk mester. Karakalos blev toer, mens danske Holger Nielsen blev nummer tre.

Referencer

Eksterne henvisninger 

Fægtere fra Grækenland
Deltagere for Grækenland ved sommer-OL 1896
Olympiske sølvmedaljevindere fra Grækenland
Peder Hansen (landstingsmedlem)

Peder Hansen (10. februar 1795 i Vridsløsemagle – 15. juli 1880 i Udesundby) var en dansk gårdejer og politiker.

Han var søn af husfæster Hans Pedersen, blev 1818 ejer af et bolsted i Udesundby ved Frederikssund og forøgede i årenes løb sin jord, så han i 1864 kunne overdrage en anselig gård til en svigersøn. Fra 1824 var Hansen skoleforstander og blev to år senere sognefoged og lægdsmand, 1840 formand for Frederiksborg Distrikts Sognefogedforening, var 1842-58 sogneforstander og 1843 herredskommissær i Frederiksborg Amts Landboforening. Han var tillige 1841 medstifter af Frederiksborg Amts Laane- og Sparekasse, medindbyder til oprettelsen af en højere bondeskole i Hjørlunde og medstifter af og repræsentant i Frederiksborg Amts Brandassuranceforening, som han senere også blev medbestyrer af.

1841 blev han valgt til Østifternes stænderforsamling og ved valgene til Den Grundlovgivende Rigsforsamling 1848 stillede han op i Frederikssund-distriktet, men opnåede kun 96 stemmer. Til gengæld lykkedes det Hansen at blive valgt til Landstinget ved det første valg 29. december 1849. Han sad i Landstinget indtil 9. oktober 1871, kun afbrudt af perioden 23. juni-18. oktober 1866, hvor han var faldet som modstander af den gennemsete Grundlov. Peder Hansen, der først var bondeven og siden venstremand, udtrådte inden sin valgperiodes udløb i 1871 og lod sig ikke senere genopstille. Han døde 1880 som aftægtsmand. 1857 var han blevet Dannebrogsmand.

Kilder 
 Victor Elberling, Rigsdagens Medlemmer gennem 100 Aar, bind 1, København: J.H. Schultz Forlag 1949, s. 201.

Landstingsmedlemmer i 1840'erne
Landstingsmedlemmer i 1850'erne
Landstingsmedlemmer i 1860'erne
Landstingsmedlemmer i 1870'erne
Landmænd fra Danmark
Forsikringsdirektører fra Danmark
Kommunalpolitikere fra Danmark
Politikere fra Bondevennerne
Landstingsmedlemmer fra Venstre
Stænderdeputerede fra Østifterne
Dannebrogsmænd
Filippos Karvelas

Filippos Karvelas (græsk: Φίλιππος•Καρβελάς; født 1877 i Athen, død 7. november 1952) var en græsk gymnast. 

Han deltog i OL 1896 i Athen, hvor han stillede op i parallelle barrer, både individuelt og for Ethnikos Gymnastikos Syllogos i holdkonkurrencen. Hans individuelle placering er ikke kendt, men med Ethnikos blev han nummer tre i holdkonkurrencen, hvor tre hold stillede op. Tyskland blev mestre, mens et andet græsk hold, Panellinios Gymnastikos Syllogos, blev nummer to.

Referencer

Eksterne henvisninger 

Gymnaster fra Grækenland
Deltagere for Grækenland ved sommer-OL 1896
Olympiske bronzemedaljevindere fra Grækenland
Dionysios Kasdaglis

Dionysios Kasdaglis (græsk: Διονύσιος Κάσδαγλης; født 10. oktober 1872 i Salford, England, død 6. juli 1931 i Bad Nauheim, Tyskland) var en græsk-egyptisk tennisspiller, som deltog i to af de første moderne olympiske lege. Han hed egentlig Demetrius Casdagli, men er i flere kilder omtalt som Dionysios Kasdaglis.

Kasdaglis stillede op i både single og double ved OL 1896. I indledende runde i single besejrede han en franskmand og en anden græker, og i semifinalen besejrede han ungareren Mumcsilló Tapavicza. I finalen mødte han briten John Pius Boland, som vandt i to sæt. I double spillede han sammen med Demetrios Petrokokkinos og de besejrede i indledende pulje et andet græsk par. I semifinalen mødte de australieren Teddy Flack og briten George Stuart Robinson, som de ligeledes besejrede. I finalen stod de over for briten John Pius Boland og tyskeren Fritz Traun, der sikrede sig mesterskabet.

Han var også med ved de olympiske mellemlege 1906, hvor han var indskrevet til single, men stillede ikke op. I mixeddouble spillede han sammen med Fronletta Paspati, og parret tabte i første runde til et andet græsk par.

Kasdaglis' far, Emmanuel Casdagli, ejede en bomuldsvirksomhed i Manchester, og derfor kom han til verden her. Som voksen kom han til at drive en afdeling af sin fars virksomhed i Egypten fra 1895, og han boede i dette land til sine dages ende. Han var egentlig britisk statsborger, og hans familie havde russiske rødder. Familien havde taget sit græsklydende navn, da bedstefaderen til Kasdaglis flyttede til Grækenland i begyndelsen af 1800-tallet. Faderen var født på Rhodos, men flyttede i 1862 til Manchester, hvor han etablerede sin virksomhed.

I 1917 blev han hovedperson i en vigtig retsafgørelse efter britisk lov, som handlede om hans ret til at have domicil i Egypten, der var blevet britisk protektorat i 1914. Han ville skilles fra sin hustru, der under retssagen hævdede, at Kasdaglis var brite, mens han selv mente, han var egypter. Hustruen fortalte i retten, at han nemt kunne have fået græsk statsborgerskab, da de blev gift i 1905, men at han holdt hårdt på at være brite. Retssagen afgjorde, at han havde ret til at have domicil i Egypten, og han må derfor fra den tid regnes som egypter.

I alle olympiske optegnelser er han i forbindelse med sin deltagelse i de olympiske lege dog anført som græker, men reelt ville det have været mere korrekt at betegne ham som britisk.

Hans bror, Xenophon Casdagli, var også tennisspiller, der vandt to medaljer ved de olympiske mellemlege i 1906.

Referencer

Eksterne henvisninger 
 

Tennisspillere fra Egypten
Tennisspillere fra Grækenland
Deltagere for Grækenland ved sommer-OL 1896
Deltagere for Grækenland ved de olympiske mellemlege 1906
Olympiske sølvmedaljevindere fra Grækenland
Duncan 1. af Skotland

Duncan I af Skotland (gælisk Donnchad mac Crínáin) 15. august 1001 – 15. august 1040, var skotternes konge, søn af Crínán af Dunkeld, lægmandsabbed af klosteret i Dunkeld og prinsesse Bethoc af Skotland. Han blev konge i Skotland ved at efterfølge sin farfar Malcolm 2. af Skotland i 1034 efter tidligere at have styret som rex Cumbrorum (småkonge) over kongedømmet Strathclyde. Hans overtagelse af tronen siges at have været det første eksempel i Skotland, hvor tronen blev arvet i direkte linje, i modsætning til det gamle gæliske system, tanisteri, hvor kongen valgte sine efterfølgere uden hensyn til familiebånd.

Duncan var også kendt som Duncan den nådige, men det er en titel, som ikke var dækkende i alle sammenhænge. Hans følelseskolde holdning for politiske spørgsmål gjorde ham upopulær blandt folk og hos adelen. Duncan var ingen stærk hersker, og han er hovedsageligt kendt i dag via sin forbindelse med kong Macbeth, som blev gjort udødelig af William Shakespeare, skønt af de forkerte årsager. Striden mellem disse angik sandsynligvis, hvem som skulle kunne kræve den skotske trone. Detaljerne er derimod meget uklare, og det eneste fakta, som kan blive slået fast med sikkerhed, er, at Duncan blev dræbt i et slag af Macbeth. Det skete i nærheden af Elgin, Moray den 15. august 1040.

Året før, i 1039, marcherede Duncan sydover med sin hær for at belejre Durham i Northumbria, men blev besejret og påført store tab. Han forsøgte også at tage kontrol over Moray, men blev besejret to gange af Torfinn den mægtige, søn af jarlen af Orkneyøerne, før han blev dræbt i et slag mod Macbeth og senere begravet på Iona.

Detaljer om hans øvrige liv bliver stadig diskuteret blandt historikerne. Den skotske kongeliste, Scottish Regnal List I, kalder hans kone for Suthen, mens John af Fordun nævner hende som en slægtning af den danske "Sigurd Bjørnsen" eller "Sigurd Danske", forvansket til Siward af Northumbria, jarl af Northumbria, og i Storbritanniens officielle kongeliste slås det fast, at hun var Siwards kusine.

To af Ducans sønner, Malcolm III Canmore og Donald Bane, blev konge af Skotland. En tredje søn, Máel Muire, blev far til Matad, mormaer af Atholl, og dennes søn, Harald Maddadsson, halvt norsk på morsiden, styrede senere Orkneyøerne som norrøn jarl.

Referencer 
 Ulster-annalerne
 Anderson, Alan. Early Sources of Scottish History, 2 vols.
 Anderson, Marjorie. Kings and Kingship in Early Scotland.
 Encyclopædia Britannica, Eleventh Edition

Huset Alpin
Konger af Skotland
Huset Dunkeld
Vinni Skovgaard

Vinni Skovgaard (født 9. november 1980) er en tidligere professionel dansk bokser.

Hun var aktiv imellem debuten i februar 2007 til januar 2011, hvor hun officielt indstillede sin karriere.

Hun debuterede som professionel på et Mogens Palle stævne i februar 2007, efter at have skrevet kontrakt med den tidligere bokser og promoter Hans Henrik Palm. 

Efter 7 kampe, og 2 vundne titler i Letweltervægt, luftede Skovgaard i starten af 2009, i forbindelse med et aflyst titelforsvar i Frankrig, tanken om et karrierestop grundet manglende økonomiske udsigter i hendes karriere.

Det lysnede da hun, senere på året, fik muligheden for at møde norske Cecillia Brækhus i en VM kamp i Weltervægt. Skovgaard endte dog med at tabe kampen på point.

Da Hans Henrik Palm oplevede vanskeligheder ved at få sin promotor virksomhed etableret, skrev Skovgaard i januar 2010 kontrakt med den tyske stald Team Sauerland, der netop havde indgået en fast tv aftale med TV2.

Efter 2 sejre for den tyske stald, meddelte Vinni Skovgaard i januar 2011, at hun indstillede sin karriere.
Hun udtalte i den forbindelse at hun ikke følte at TV2 og Team Sauerland havde udvist nok interesse i hendes karriere, til at hun mente det gav mening at fortsætte.

Som professionel nåede hun at vinde WBC International og EBU Europamester titlerne i letweltervægt.

Hun har en gang forgæves kæmpet om WBC og WBA titlerne i Weltervægt

Amatørresultater 
 Nr. 1 Europamesterskaberne (-63 kg), Riccione, Italien 2004
 Nr. 3 verdensmesterskaberne (-63 kg), Podolsk, Rusland 2005
 Nr. 1 Europamesterskaberne (-63 kg), Warzawa, Polen 2006

Professionelle kampe

Referencer 

Kvindelige boksere fra Danmark
Personer fra Vejle
Macbeth af Skotland

Mac Bethad mac Findláich bedre kendt som Macbeth (ca. 1005 – 1057) var konge af Skotland (eller Alba) fra 1040 til sin død. Han er mest kendt fra William Shakespeares tragedie Macbeth og de værker som dette skuespil har inspireret. Historiens virkelige person er meget anderledes end Shakespeares.

Huset Alpin
Konger af Skotland